ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ৮২ কোটি ৬৫ লক্ষ ছাড়িয়েছে
জাতীয় স্তরে সুস্থতার হার বর্তমানে ৯৭.৭৭ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ২৬ হাজার ৯৬৪
দেশে সুস্পষ্টভাবে করোনায় আক্রান্তের সংখ্যা ৩ লক্ষ ১ হাজার ৯৮৯, যা দেশে মোট আক্রান্তের ০.৯০ শতাংশ
সাপ্তাহিক-ভিত্তিতে আক্রান্তের হার ২.০৮ শতাংশ, যা গত ৮৯ দিন ৩ শতাংশের নীচে
নয়াদিল্লি, ২২ সেপ্টেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৭৫ লক্ষ ৫৭ হাজার ৫২৯। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ৮২ কোটি ৬৫ লক্ষ ১৫ হাজার ৭৫৪।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৬৯,৮৩১
৮৭,৬৭,১৮৯
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৪৬,৬৮১
১,৪৬,১৬,৯২৪
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৩৩,৪৭,৬২,৫২২
৬,৪৭,২৪,৩১৭
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৫,২৯,৩৭,৯০৫
৭,০৭,৮৩,২৯৭
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
৯,৭৯,৩৭,২৮৭
৫,৩২,৩৩,৮০১
|
|
মোট
|
|
|
|
৮২,৬৫,১৫,৭৫৪
দেশে গত ২৪ ঘণ্টায় সুস্থ হয়েছেন ৩৪ হাজার ১৬৭ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ২৭ লক্ষ ৮৩ হাজার ৭৪১।
জাতীয় স্তরে সুস্থতার হার বর্তমানে ৯৭.৭৭ শতাংশ। সুস্থতার হার ২০২০’র মার্চ থেকে এখনও পর্যন্ত সর্বাধিক।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ৮৭ দিন দৈনিক আক্রান্তের সংখ্যা ৫০ হাজারের নীচে রয়েছে।
দেশে গত ২৪ ঘণ্টায় নতুন করে আক্রান্ত হয়েছেন ২৬ হাজার ৯৬৪ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ৩ লক্ষ ১ হাজার ৯৮৯, যা মোট আক্রান্তের ০.৯০ শতাংশ। সুসস্পষ্টভাবে করোনায় আক্রান্তের সংখ্যা ২০২০’র মার্চ থেকে এ যাবৎ সর্বনিম্ন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৫ লক্ষ ৯২ হাজার ৩৯৫টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৫৫ কোটি ৬৭ লক্ষ ৫৪ হাজার ২৮২।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ২.০৮ শতাংশ, যা গত ৮৯ দিন ৩ শতাংশের নীচে। একইভাবে, দৈনিক আক্রান্তের হার দাঁড়িয়েছে ১.৬৯ শতাংশে। দৈনিক-ভিত্তিতে আক্রান্তের হার গত ২৩ দিন ৩ শতাংশের নীচে রয়েছে এবং গত ১০৬ দিন ৫ শতাংশের নীচে।
CG/BD/SB
(Visitor Counter : 153
উপ-রাষ্ট্রপতিরসচিবালয়
উপ-রাষ্ট্রপতি ‘উগাদী, গুড়ী পড়ওয়া, চৈত্র শুক্লাদি এবং চেতি চাঁদ’ উপলক্ষে দেশবাসীকে শুভেচ্ছা জানিয়েছেন
নয়াদিল্লি, ০১ এপ্রিল, ২০২২
উপ-রাষ্ট্রপতি শ্রী এম ভেঙ্কাইয়া নাইডু ‘উগাদী, গুড়ী পড়ওয়া, চৈত্র শুক্লাদি এবং চেতি চাঁদ’ উপলক্ষে শুভেচ্ছা জানিয়েছেন।
উপ-রাষ্ট্রপতির শুভেচ্ছাবার্তা : আমি ‘উগাদী, গুড়ী পড়ওয়া, চৈত্র শুক্লাদি এবং চেতি চাঁদ’ উপলক্ষে দেশবাসীকে আন্তরিক শুভেচ্ছা ও অভিনন্দন জানাই। এই উৎসবগুলি চিরায়ত নববর্ষের সূচনার প্রতীক। এর মধ্য দিয়ে আমাদের জীবনে নতুন আশা ও আনন্দ সঞ্চারিত হয়। আমাদের দেশের বিভিন্ন রাজ্যে নানা ঐতিহ্যশালী রীতি অনুযায়ী, এইসব উৎসব উদযাপন করা হয়। এর মধ্য দিয়ে আমাদের সমৃদ্ধ সাংস্কৃতিক বৈচিত্র্য এবং অন্তর্নিহিত একতা প্রতিফলিত হয়। আমি প্রার্থনা করি, এই উৎসবগুলি আমাদের দেশে সুখ ও সমৃদ্ধি নিয়ে আসুক এবং দেশবাসীকে সৌহার্দ্যের দৃঢ় সম্পর্কে আবদ্ধ করুক।
(CG/CB/SB
ভারত সরকারের প্রধান বৈজ্ঞানিক উপদেষ্টার কার্যালয়
আই-এসটিইএম ন্যাশনাল পোর্টালে এমএটিএলএবি-র সূচনা
নয়াদিল্লী, ৩০ মার্চ, ২০২২
দেশে এই প্রথম শিক্ষা সূত্রে ব্যবহারকারীরা বিনা খরচে এমএটিএলএবি সফ্টওয়্যার ব্যবহার করতে পারবেন ইন্ডিয়ান সায়েন্স টেকনোলজি অ্যান্ড ইঞ্জিনিয়ারিং ফেসিলিটিজ ম্যাপ  পোর্টালে। আই-এসটিইএম উদ্যোগটি ভারত সরকারের মুখ্য বৈজ্ঞানিক উপদেষ্টা কার্যালয়ের উদ্যোগ। এটি প্রাইম মিনিস্টার সায়েন্স টেকনোলজি অ্যান্ড ইনোভেশন অ্যাডভাইসারি কাউন্সিল র আওতাধীন।
আই-এসটিইএম-এর ক্লাউড সার্ভারে সফ্টওয়্যারটি দেওয়া আছে যাতে ভারতের যেকোন জায়গা থেকে সহজে ব্যবহার করা যায়। এই ব্যবস্থার ফলে আশা করা হচ্ছে দেশের বহু ছাত্র এবং গবেষক উপকৃত হবেন। বিশেষ করে দুর্গম অঞ্চলের এবং কম অনুদানপ্রাপ্ত প্রতিষ্ঠানের ছাত্র এবং গবেষকরা। এরফলে সারা দেশে শিক্ষার সুযোগ বাড়বে এবং গবেষণার প্রসার ঘটবে।
২০২০র ভারতীয় বিজ্ঞান কংগ্রেসে আই-এসটিইএম প্রকল্পের সূচনা করেন মাননীয় প্রধানমন্ত্রী শ্রী নরেন্দ্র মোদী জাতীয় ওয়েব পোর্টাল রুপে গবেষণার সুযোগ ভাগ করে নিতে। আই-এসটিইএম-এর লক্ষ্য গবেষণার পরিবেশকে শক্তিশালী করা, গবেষকদের সঙ্গে সম্পদের সংযোগ করা। এটা একভাবে দেশজ প্রযুক্তি এবং বৈজ্ঞানিক যন্ত্রের উন্নয়নের প্রসার ঘটানো লক্ষ্য। আই-এসটিইএম-এর ফলে চলতি গবেষণার সুযোগ পাওয়া যায়। গবেষকরা প্রয়োজনীয় সহায়তা এবং তথ্য পান সার্বিক জাতীয় ওয়েব পোর্টালের মাধ্যমে। সারা দেশের তথ্য ভান্ডার জমা আছে এই পোর্টালে। গবেষকরা তাঁদের প্রয়োজন মতো তথ্য খুঁজে নিতে পারেন এবং সেটি ব্যবহারের জন্য অনলাইনে বুকিং করতে পারেন।
বর্তমানে সারা দেশের ১৭৫০টি প্রতিষ্ঠানের ২৫ হাজারের বেশি যন্ত্রপাতি এই পোর্টালে তালিকাভুক্ত এবং ২০ হাজারের বেশি ভারতীয় গবেষক এতে তালিকাভুক্ত। পোর্টালের আরও একটি বৈশিষ্ট্য দেশজ প্রযুক্তি এবং পণ্যের ডিজিটাল ক্যাটালগ। সারা দেশে গবেষণা এবং দক্ষতা বৃদ্ধি করতে আই-এসটিইএম-এ আছে বিভিন্ন শহরের জ্ঞান এবং উদ্ভাবন গুচ্ছ- এই উদ্যোগে সহায়তা করেছে ভারত সরকারের পিএসএ কার্যালয়। সুপারিশ করেছে পিএম-এসটিআইএসি।
এমএটিএলএবি একটি প্রোপ্রাইটারি মাল্টিপ্যারাডাইম প্রোগ্রামিং ল্যাঙ্গুয়েজ এবং নিউমেরিক কম্পিউটিং এনভায়রনমেন্ট। এটি তৈরি করেছে ম্যাথওয়ার্কস। সারা বিশ্বে এমএটি ল্যাব ব্যবহার করেছে ৪০ লক্ষের বেশি মানুষ।
(CG/AP/NS
প্রধানমন্ত্রীরদপ্তর
২০২৩ – এর মহিলাদের হকি জুনিয়র এশিয়া কাপ বিজয়ী ভারতীয় দলকে প্রধানমন্ত্রীর অভিনন্দন
নয়াদিল্লি, ১১ জুন, ২০২৩
প্রধানমন্ত্রী শ্রী নরেন্দ্র মোদী ২০২৩ – এর মহিলাদের হকি জুনিয়র এশিয়া কাপ বিজয়ী ভারতীয় দলকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “২০২৩ – এর মহিলাদের হকি জুনিয়র এশিয়া কাপ বিজয়ী আমাদের তরুণ চ্যাম্পিয়নদের অভিনন্দন জানাই! এই দলের সদস্যরা তাঁদের অধ্যাবসায়, প্রতিভা ও দলগত নৈপুণ্য প্রদর্শন করেছে। তাঁরা দেশকে গর্বিত করেছেন। আগামী দিনে তাঁদের সাফল্য কামনা করি”।
CG/CB/SB……
(
যুবওক্রীড়াবিষয়কমন্ত্রক
কেন্দ্রশাসিত জম্মু-কাশ্মীরে ক্রীড়া ক্ষেত্রে উন্নয়নে আধুনিক পরিকাঠামো গড়ে তোলার জন্য ২০০ কোটি টাকা বরাদ্দ : শ্রী অনুরাগ ঠাকুর
নতুন দিল্লি, ২৭শে সেপ্টেম্বর, ২০২১
তথ্য ও সম্প্রচার এবং যুব বিষয়ক ও ক্রীড়া মন্ত্রী শ্রী অনুরাগ ঠাকুর বলেছেন, কেন্দ্রশাসিত জম্মু-কাশ্মীরে ক্রীড়া ক্ষেত্রের উন্নয়নে অত্যাধুনিক পরিকাঠামো গড়ে তুলতে কেন্দ্র ২০০ কোটি টাকা বরাদ্দ করেছে। এই অর্থে জম্মু-কাশ্মীরের প্রতিটি জেলায় উন্নত মানের ইন্ডোর স্টেডিয়াম তৈরি করা হবে। শ্রী ঠাকুর জনসাধারণের কাছে পৌঁছানোর জন্য আজ বাদগাঁওয়ে ক্রীড়া ব্যক্তিত্ব, পিআরআই, জেলা স্তরের উন্নয়ন পরিষদ ও ব্লক স্তরের উন্নয়ন পরিষদের সদস্যদের সঙ্গে মতবিনিময় করেন। অনুষ্ঠানে ছাত্রছাত্রীরাও উপস্থিত ছিলেন। মন্ত্রী বৈদ্যুতিন পদ্ধতিতে বাদগাঁও, পুলওয়ামা এবং অনন্তনাগে অত্যাধুনিক সুবিধা সম্পন্ন ইন্ডোর স্টেডিয়াম উদ্বোধন করেন। এই স্টেডিয়ামগুলি প্রতিকূল আবহাওয়ার মধ্যেও খেলোয়াড়দের অনুশীলন করতে সাহায্য করবে। মন্ত্রী জানান, ভবিষ্যতে জম্মু-কাশ্মীরের প্রতিটি জেলা তিনি পরিদর্শন করবেন এবং খেলাধুলার পরিকাঠামোর মানোন্নয়নে কি কি ব্যবস্থা নেওয়া যায়, তা নিয়ে পর্যালোচনা করবেন। মন্ত্রী উচ্চাকাঙ্খী তরুণ – তরুণীদের মাদকাসক্ত না হওয়ার আবেদন জানান। তিনি বলেন, খেলাধুলা ব্যক্তিত্বের বিকাশ ঘটাতে সাহায্য করে এবং যে কোনো প্রতিযোগিতায় টিকে থাকতে সাহায্য করে।
এই অনুষ্ঠানে জম্মু-কাশ্মীরের উপরাজ্যপালের উপদেষ্টা শ্রী ফারুক আহমেদ খান, বিভিন্ন দপ্তরের উচ্চপদস্থ আধিকারিকরা উপস্থিত ছিলেন।
CG/CB/SFS
(Visitor Counter : 103
জলশক্তি মন্ত্রক
জল জীবন মিশন ৪ কোটি নল বাহিত জলের সংযোগ এবং গ্রামাঞ্চলের ৩৮ শতাংশ মানুষের কাছে পানীয় জল পৌঁছে দেওয়ায় জলশক্তি প্রতিমন্ত্রী শ্রী রতনলাল কাটারিয়া সন্তোষ প্রকাশ করেছেন
নয়াদিল্লী, ২ এপ্রিল, ২০২১
জলশক্তি প্রতিমন্ত্রী শ্রী রতনলাল কাটারিয়া নল বাহিত জলের নতুন সংযোগ গ্রামাঞ্চলে ৪ কোটি বাড়িতে পৌঁছে দেওয়ায় সন্তোষ প্রকাশ করেছেন। এর ফলে গ্রামাঞ্চলে ৩৮ শতাংশ মানুষ এই জলের সুবিধা পাচ্ছেন। ২০১৯ সালে প্রধানমন্ত্রী শ্রী নরেন্দ্র মোদী জল জীবন মিশনের সূচনা করার পর ২১.১৪ শতাংশ বাড়িতে নল বাহিত পানীয় জল পৌঁছে দেওয়া সম্ভব হয়েছে। এ পর্যন্ত ৫৮টি জেলার ৭১১টি ব্লকের ৪৪,৪৫৯টি পঞ্চায়েতের ৮৭,০০৯টি গ্রামের সব বাড়িতে নল বাহিত পানীয় জল পৌঁছে দেওয়া সম্ভব হয়েছে। গত সপ্তাহে কোভিড-১৯ সংক্রমিত হওয়ায় শ্রী কাটারিয়া বর্তমানে হাসপাতালে চিকিৎসাধীন। তিনি ডিজিটাল মাধ্যম ব্যবহারের মাধ্যমে সরকারি কাজকর্ম করছেন।
পাঁচটি রাজ্যে ইন্টারনেট প্রযুক্তি নির্ভর ব্যবস্থাপনায় গ্রামাঞ্চলে পানীয় জল সরবরাহ ব্যবস্থাপনায় নজরদারি চালানোর উদ্যোগে শ্রী কাটারিয়া প্রশংসা করেছেন। টাটা কমিউনিটি ইনিশিয়েটিভস ট্রাস্ট এবং টাটা ট্রাস্ট যৌথভাবে এই কাজ সম্পাদনা করছে। এই পাইলট প্রকল্পে উত্তরাখন্ড, রাজস্থান, গুজরাট, মহারাষ্ট্র এবং হিমাচলপ্রদেশ- পাঁচটি রাজ্যে কৃষি ভিত্তিক আবহাওয়ার বিষয় বিবেচনা করে এই নজরদারি চালানো হচ্ছে।
গ্রামাঞ্চলে জল সরবরাহ কমিটির সদস্য এবং জল স্বাস্থ্য আধিকারিকদের ইন্টারনেটের মাধ্যমে সর্বশেষ তথ্য জানানো হচ্ছে। যে জল সরবরাহ করা হচ্ছে তার পরিমাণ এবং গুণমান, পাইপের মধ্যে জলের চাপ, জলের মধ্যে ক্লোরিনের পরিমাণ ইত্যাদি তথ্যগুলি এই প্রযুক্তির সাহায্যে কমিটির কাছে পাঠানো হচ্ছে। এর ফলে দ্রুত ব্যবহারে অযোগ্য জল সরবরাহ বন্ধ করা সম্ভব হচ্ছে। এছাড়াও পাইপে লিক হলে কমিটির সদস্যরা তৎক্ষণাৎ তা জানতে পারেছন এবং প্রয়োজনীয় ব্যবস্থা দ্রুত গ্রহণ করা সম্ভব হচ্ছে।
এই পাইলট প্রকল্পের সাফল্যে অনেক রাজ্যই নতুন প্রযুক্তি ব্যবহারে উৎসাহিত হয়েছে। গুজরাট, বিহার, হরিয়ানা এবং অরুণাচলপ্রদেশ এই প্রকল্প বাস্তবায়নের জন্য ইতিমধ্যে দরপত্র আহ্বান করেছে। সিকিম, মণিপুর, গোয়া, মহারাষ্ট্র, উত্তরাখন্ড নতুন প্রযুক্তি ব্যবহারের কাজ ইতিমধ্যেই শুরু করেছে।
জনসাধারণের কাছে উন্নত পরিষেবা পৌঁছে দেওয়ার জন্য প্রযুক্তির ব্যবহারের গুরুত্বের কথা শ্রী কাটারিয়া উল্লেখ করেছেন। কোভিড -১৯ এর সময়কালে সামাজিকভাবে দূরত্ব বজায় রাখার মধ্যেও প্রযুক্তি ভার্চুয়ালি সকলের মধ্যে যোগাযোগ বজায় রেখেছে এবং একসঙ্গে কাজ করার ক্ষেত্রে যা অত্যন্ত সহায়ক।
CG/CB/NS…
(Visitor Counter : 122
প্রধানমন্ত্রীরদপ্তর
শ্রী গুরু তেগ বাহাদুর জী-র ৪০০তম প্রকাশ পর্বে প্রধানমন্ত্রীর বিনম্র শ্রদ্ধা
গুরুদ্বার সিস গঞ্জ সাহিবে প্রধানমন্ত্রীর প্রার্থনা
নতুন দিল্লি, ১ মে, ২০২১
শ্রী গুরু তেগ বাহাদুর জী-র ৪০০তম প্রকাশ পর্ব উপলক্ষে প্রধানমন্ত্রী শ্রী নরেন্দ্র মোদী তাঁকে বিনম্র শ্রদ্ধা জানিয়েছেন।
এক ট্যুইটে প্রধানমন্ত্রী বলেছেন, ‘শ্রী গুরু তেগ বাহাদুর জী-র ৪০০তম প্রকাশ পর্ব উপলক্ষে তাঁর প্রতি আমার বিনম্র শ্রদ্ধা। পিছিয়েপড়া মানুষের সেবা এবং অদম্য সাহসিকতার জন্য তিনি সারা বিশ্বে শ্রদ্ধাশীল। গুরু তেগ বাহাদুর জী অত্যাচার ও অন্যায়ের বিরুদ্ধে কখনও মাথানত করেননি। তাঁর মহান আত্মত্যাগ এখনো অগণিত মানুষকে শক্তি যোগায় ও উদ্বুদ্ধ করে।’
SC/BD/AS/
(
স্বাস্থ্যওপরিবারকল্যাণমন্ত্রক
আয়ুষ্মান ভারত-পিএমজেএওয়াই-এর মূল্যায়ন
নয়াদিল্লি, ৬ ডিসেম্বর, ২০১৯
আয়ুষ্মান ভারত-প্রধানমন্ত্রী জন-আরোগ্য যোজনার  আওতায় তেসরা ডিসেম্বরের হিসেবে ৯,১২৪টি বেসরকারি হাসপাতাল তালিকাভুক্ত রয়েছে। যে সমস্ত রাজ্যে এই প্রকল্পটি চালু আছে, সেখানে সব জেলার তালিকাভুক্ত হাসপাতালগুলিতে বিভিন্ন সুবিধার বিষয়ে বিস্তারিত তথ্যসম্বলিত একটি ড্যাশবোর্ড রয়েছে। এই হাসপাতালগুলিতে এই যোজনার কতটা সুবিধা পাওয়া যাচ্ছে তা নিয়মিত পর্যালোচনা করা হয়।
তালিকাভুক্ত হাসপাতালগুলি থেকে যে সমস্ত সুবিধাভোগীরা চিকিৎসা পরিষেবা থেকে বঞ্চিত হন, তাঁরা রাজ্য এবং কেন্দ্রীয় স্তরের স্বাস্থ্য সংক্রান্ত সংস্থা এসএইচএ বা এনএইচএ-এর সঙ্গে যোগাযোগ করতে পারেন। এ পর্যন্ত এনএইচএ-র হেল্পলাইন বা অভিযোগ সংক্রান্ত পোর্টালে ৩৪৬টি এ ধরনের অভিযোগ জমা পড়েছে। সংশ্লিষ্ট এসএইচএ-র মাধ্যমে তা সমাধান করা হয়েছে।
সুবিধাভোগীরা তাঁদের ই-কার্ডে যে নম্বরটি নথিভুক্ত করেছেন সেখানে এ বিষয়ে স্বয়ংক্রিয়ভাবে তথ্য পেয়ে থাকেন। তাঁরা অভিযোগ জানানোর জন্য হেল্পলাইন নম্বরটিও এই প্রক্রিয়ায় পান।
লোকসভায় আজ এক প্রশ্নের লিখিত জবাবে এই তথ্য জানিয়েছেন স্বাস্থ্য ও পরিবারকল্যাণ দপ্তরের প্রতিমন্ত্রী শ্রী অশ্বিনী কুমার চৌবে।
CG/CB/DM
(Visitor Counter : 46
যোগাযোগওতথ্যপ্রযুক্তিমন্ত্রক
টেলিকম বিভাগের আওতাধীন পশ্চিমবঙ্গে লাইসেন্স প্রাপ্ত টেলি যোগাযোগ পরিষেবা প্রদানকারী সংস্থার আজাদি কা অমৃত মহোৎসব উদযাপন
কলকাতা, ১৮ অক্টোবর, ২০২১
টেলিকম বিভাগের আওতাধীন পশ্চিমবঙ্গে লাইসেন্স প্রাপ্ত টেলি যোগাযোগ পরিষেবা প্রদানকারী সংস্থা  যথাযথ সম্মান ও মর্যাদার সঙ্গে 'আজাদি কা অমৃত মহোৎসব সপ্তাহ' উদযাপন করেছে। ১১ অক্টোবর থেকে এই সপ্তাহ উদযাপন শুরু হয়।অনুষ্ঠানের সূচনায় সংস্থার বরিষ্ঠ উপ মহানির্দেশক ডঃ বিশ্বজিৎ পাল এই আজাদি কা অমৃত মহোৎসব উদযাপনের বিভিন্ন দিক তুলে ধরেন। পাশাপাশি কেন্দ্রীয় সরকারের দেশ স্বাধীনতার ৭৫ বছর উদযাপন ও স্মরণ করার উদ্যোগ, এর গৌরবময় ইতিহাস, সংস্কৃতি ইত্যাদি সম্পর্কে মত পোষণ করেন। তিনি জানান, আজাদি কা অমৃত মহোৎসবের উদযাপনের মাধ্যমে দেশে স্বাধীনতা সংগ্রামে বীর শহীদদের প্রতি শ্রদ্ধা জানানো হয়েছে। তিনি সাইবার নিরাপত্তার গুরুত্ব, ডিজিটাল বিভাজনের মধ্যে সেতুবন্ধন গড়ে তোলার ক্ষেত্রে সরকারের গৃহীত পদক্ষেপ এবং দুর্যোগপূর্ণ পরিস্থিতিতে বিপর্যয় মোকাবিলা ব্যবস্থাপনার জন্য সরকারের উদ্যোগগুলির কথাও তুলে ধরেন।
এই সপ্তাহ উদযাপনের অঙ্গ হিসেবে 'ইলেক্ট্রো ম্যাগনেটিক রেডিয়েশনের প্রচলিত ধ্যান ধারণা এবং তরঙ্গ সঞ্চার সচেতনতা' বিষয়ে একটি ওয়েবিনারের আয়োজন করা হয়। এই ওয়েবিনারে ৬০ জনের বেশি প্রতিনিধি অংশ নিয়েছিলেন। এই অনুষ্ঠান উপলক্ষে ডঃ পাল 'প্রধানমন্ত্রী গতিশক্তি জাতীয় মাস্টার প্ল্যান'এর প্রধান বৈশিষ্ট্যগুলির কথা তুলে ধরেন। উল্লেখ্য, প্রধানমন্ত্রী শ্রী নরেন্দ্র মোদী গত ১৩ অক্টোবর এই কর্মসূচির সূচনা করেছিলেন। আজাদি কা অমৃত মহোৎসবের অঙ্গ হিসেবে ১৬ অক্টোবর তিনটি ওয়েবিনারেরও আয়োজন করা হয়। প্রথমে এই সংস্থার সিকিম ইউনিটের উদ্যোগে"গ্রামীণ এলাকায় ইউএসওএফ প্রকল্পের প্রভাব ” এবং “ইলেক্ট্রোম্যাগনেটিক রেডিয়েশনের উপর প্রচলিত কাহিনী” বিষয়ে ওয়েবিনারের আয়োজন করা হয়। এর পর আন্দামান ও নিকোবর দ্বীপপুঞ্জের বিএসএনএল/ টেলিকম বিভাগের উদ্যোগে
"চেন্নাই-আন্দামান ও নিকোবর দ্বীপপুঞ্জ সাবমেরিন অপটিক্যাল ফাইবার কেবল প্রকল্প ” বিষয়ে একাধিক তথ্য তুলে ধরা হয়।পরিশেষে "সাইবার/ফোন নিরাপত্তার উপায়" বিষয়ক একটি অনলাইন সচেতনতামূলক কর্মসূচীর আয়োজনকরা হয়।এই অনুষ্ঠানে সাধারণ মানুষ, টেলিকম বিভাগের ঊর্ধ্বতন আধিকারিক এবং বিভিন্ন টেলিকম পরিষেবা প্রদানকারী প্রতিনিধিরা উপস্থিত ছিলেন।
CG/SS/SKD/
(Visitor Counter : 10
প্রধানমন্ত্রীরদপ্তর
প্রধানমন্ত্রী বিশ্বের অন্যতম বৃহত্তম ক্যুইজ যা ১৭টি ভাষায় ১০ লক্ষ বারের বেশি খেলা হয়েছে সেই জিজ্ঞাসার বিজেতাদের অভিনন্দন জানিয়েছেন
নয়াদিল্লি, ১৪ আগস্ট, ২০২৩
প্রধানমন্ত্রী শ্রী নরেন্দ্র মোদী জিজ্ঞাসার বিজেতাদের অভিনন্দন জানিয়েছেন। ভারতের প্রাচীন সভ্যতার মূল্যবোধ, সংস্কৃতির বিবর্তন, মূল্যবান অতীত এবং গৌরবোজ্জ্বল মানব সংগমের বিষয়ে ১৭টি ভাষায় ১০ লক্ষ বারের বেশি অনুষ্ঠিত এই ক্যুইজ বিশ্বের অন্যতম বৃহত্তম।
কেন্দ্রীয় মন্ত্রী শ্রী হরদীপ সিং পুরী-র একটি ট্যুইট ভাগ করে নিয়ে প্রধানমন্ত্রী ট্যুইট করেছেন;
“অভিনন্দন জিজ্ঞাসার সকল বিজেতাকে। আমাদের ইতিহাস এবং সংস্কৃতির বিষয়ে যুব সমাজের জ্ঞান বৃদ্ধি করার লক্ষ্যে এটি একটি বিশাল প্রয়াস। এই ক্যুইজের অভূতপূর্ব জনপ্রিয়তায় আনন্দিত।”
AC/AP/NS
(
বিদ্যুৎমন্ত্রক
বিদ্যুৎ বন্টন সংস্থাগুলির আর্থিক ও কর্ম পরিচালনাগত দক্ষতার মান বাড়াতে সরকারের একাধিক পদক্ষেপ
নতুন দিল্লি, ৫ এপ্রিল, ২০২২
ভারত সরকার বিদ্যুৎ বন্টন সংস্থাগুলির আর্থিক ও কর্ম পরিচালনাগত দক্ষতার মান বাড়াতে একাধিক সংস্কার মূলক পদক্ষেপ নিয়েছে। এরমধ্যে রয়েছে - নগদ যোগান কর্মসূচি, রাজ্যের গড় অভ্যন্তরীণ উৎপাদন পরিমাণের ০.৫ শতাংশের সমতুল অতিরিক্ত ঋণ সংগ্রহ, বিদ্যুৎ অর্থ সহায়তা নিগম লিমিটেডের মাধ্যমে অতিরিক্ত ঋণ সহায়তার বিষয়টি বিবেচনা এবং পুনর্গঠিত বিদ্যুৎ বন্টন কর্মসূচি। রাজ্য ও বিদ্যুৎ বন্টন সংস্থাগুলিকে তহবিল যোগানের বিষয়টি নির্ভর করে সংশ্লিষ্ট বন্টনকারী সংস্থার আর্থিক ও কার্যপরিচালনাগত দক্ষতার মান বাড়াতে গৃহীত পদক্ষেপের ওপর।
এছাড়াও সরকার বিদ্যুৎ ক্রয় চুক্তির মাধ্যমে পেমেন্ট সিকিউরিটি মেকানিজম বা নিশ্চিত মাশুল প্রদান ব্যবস্থা হিসেবে পর্যাপ্ত পরিমাণে ঋণ সংস্থানের বিষয়ে ২০১৯-এর ২৮ জুন এক নির্দেশ জারি করে। এই নির্দেশ অনুযায়ী এনএলডিসি এবং আরএলডিসি কেবল সেক্ষেত্রেই বিদ্যুৎ সরবরাহ করবে, যখন পর্যাপ্ত পরিমাণে ঋণ সহায়তার বিষয়ে নিশ্চিত হওয়া যাবে। সরকারের গৃহীত এই সমস্ত ব্যবস্থা বিদ্যুৎ বন্টন সংস্থাগুলির আর্থিক স্বাস্থ্যে উন্নতি ঘটাবে। পক্ষান্তরে বিদ্যুৎ উৎপাদক সংস্থাগুলির কাছে বকেয়ার পরিমাণ কমিয়ে নগদের যোগান বাড়াতে সাহায্য করবে। বিদ্যুৎ উৎপাদক সংস্থাগুলির কাছে বন্টনকারী সংস্থাগুলির যে বকেয়া রয়েছে তা নিয়মিত মেটানোর ওপর জোর দেওয়া হয়। যদি কোন ক্ষেত্রে বকেয়া মেটানো সম্ভব না হয়, তাহলে নিরবচ্ছিন্ন বিদ্যুৎ সরবরাহের বিষয়ে নোটিশ দেওয়া হয়। এমনকি, ভারতীয় রিজার্ভ ব্যাঙ্ক, রাজ্য সরকার ও সংশ্লিষ্ট বিদ্যুৎ বন্টনকারী সংস্থার মধ্যে ত্রিপাক্ষিক চুক্তি অনুযায়ী বকেয়া মেটানোর ব্যবস্থা নেওয়া হয়।
রাজ্যসভায় আজ এক লিখিত জবাবে একথা জানান কেন্দ্রীয় বিদ্যুৎ ও পুনর্নবিকরণযোগ্য শক্তি মন্ত্রী শ্রী আর কে সিং।
CG/BD/AS/
(Visitor Counter : 61
জাহাজচলাচলমন্ত্রক
জলপথে পণ্য পরিবহণ ২০১৮-১৯-এ বেড়ে হয়েছে ৭২.৩১ মিলিয়ন টন
নয়াদিল্লি, ১১ জুলাই, ২০১৯
কেন্দ্রীয় সরকার দেশের ১১১টি জাতীয় জলপথে পণ্য পরিবহণের ক্ষেত্রে উন্নতি ঘটিয়েছে। ২০১৬-১৭ অর্থবর্ষে ৫৫.০৩ মিলিয়ন টন পণ্য পরিবহণ করা হয়েছিল যা বেড়ে ২০১৮-১৯ অর্থবর্ষে হয়েছে ৭২.৩১ মিলিয়ন টন। অন্তর্দেশীয় জলপথের উন্নয়নে একাধিক পদক্ষেপ নিয়েছে কেন্দ্রীয় সরকার। এর ফলে বেড়েছে পণ্য পরিবহণ। প্রধান বন্দরগুলিতে পণ্য পরিবহণের ক্ষেত্রে ন্যূনতম ৪০ শতাংশ ছাড়ের ব্যবস্থা করা হয়েছে। কেন্দ্রীয় সার ও রসায়ন মন্ত্রক এবং শিল্পোন্নয়ন ও অন্তর্দেশীয় বাণিজ্য দপ্তর উত্তর-পূর্বাঞ্চলের নতুন শিল্প কেন্দ্রগুলির জন্য সার, কাঁচা মাল এবং উৎপাদিত পণ্য জলপথে চলাচলের ক্ষেত্রে ভর্তুকি দিতে রাজি হয়েছে। ১৯৫৮-র মার্চেন্ট শিপিং আইনের ৪০৬ ও ৪০৭ নম্বর ধারায় সার, কৃষিজ পণ্য, মৎস্যজাত পণ্য, ইত্যাদি ক্ষেত্রে ভারতের এক বন্দর থেকে অন্য বন্দরে জলপথে আনার ক্ষেত্রে লাইসেন্স প্রথায় ছাড় দেওয়া হয়েছে। শ্রীলঙ্কা, বাংলাদেশ, মায়ানমারের জলসীমা ব্যবহার এবং সার পরিবহণের ক্ষেত্রে ভাড়ায় ভর্তুকির মতো একাধিক পদক্ষেপ নিয়েছে সরকার।
লোকসভায় এক প্রশ্নের লিখিত জবাবে এই তথ্য জানিয়েছেন জাহাজ চলাচল  ও রসায়ন ও সার মন্ত্রী শ্রী মনসুখ মাণ্ডব্য।
CG/SS/DM
(Visitor Counter : 110
খনিমন্ত্রক
শ্রী প্রহ্লাদ যোশী রাজ্য সরকারগুলিকে খনন পরিকাঠামো আরও শক্তিশালী করার আহ্বান জানিয়েছেন; কেন্দ্রের পক্ষ থেকে সবরকম সহায়তার আশ্বাস
নতুন দিল্লি, ২৩ নভেম্বর, ২০২১
কেন্দ্রীয় কয়লা, খনি ও সংসদ বিষয়ক মন্ত্রী শ্রী প্রহ্লাদ যোশী বলেছেন, দেশে খনন ক্ষেত্রের আরও বিকাশে নীতিগত সংস্কারের জন্য সবদিক বিবেচনা করতে মন্ত্রক প্রস্তুত। শ্রী যোশী আজ নতুন দিল্লিতে খনি ও খনিজ সম্পর্কিত পঞ্চম জাতীয় সম্মেলনে ভাষণ দিতে গিয়ে বলেন, দেশে খনি ক্ষেত্রের বিকাশে রাজ্য সরকারগুলিকে উৎসাহ দেওয়ার বিষয়টি কেন্দ্র বিবেচনা করতে পারে। তিনি খনি ক্ষেত্রে বিকাশের জন্য রাজ্য সরকারগুলিকে এসংক্রান্ত পরিকাঠামো আরও শক্তিশালী করতে বলেন । শ্রী যোশী বলেন, ওড়িশা সরকার চলতি অর্থবর্ষের প্রথম ৭ মাসে খনি নিলামের মাধ্যমে ১০ হাজার কোটি টাকা রাজস্ব করেছে। খনিজ সম্পদের আমদানি হ্রাস করার প্রতিও তিনি গুরুত্ব দেন।
একদিনের এই সম্মেলনে খনি ক্ষেত্রে আধুনিক ও টেকসই পন্থা অবলম্বন এবং উল্লেখযোগ্য সাফল্যের জন্য কয়েকটি খনিকে শ্রী যোশী ফাইভ স্টার স্বীকৃতি প্রদান করেন। দেশে সরকারি ও বেসরকারি ক্ষেত্রের খনিগুলিকে গত ৩ বছরে উল্লেখযোগ্য কাজের স্বীকৃতি স্বরূপ ১৪৯টি পুরস্কার প্রদান করা হয়। ভারতীয় ভূতত্ত্ব সর্বেক্ষণ অনুমোদিত ৫২টি খনিকেও এই পুরস্কার দেওয়া হয়। ১৫টি রাজ্য সরকারের হাতে বিশেষ এই পুরস্কার তুলে দেন মন্ত্রী। এই উপলক্ষে শ্রী যোশী খনিজ অনুসন্ধানের জন্য একটি ই-পোর্টালের সূচনা করেন।
এর আগে, এক প্যানেল আলোচনাসভায় খনিজ আইনে সম্প্রতি যে সমস্ত সংশোধন করা হয়েছে, তা নিয়ে আলোচনা হয়। রাজ্য সরকারগুলির খনি দপ্তরের আধিকারিকরা খনি ক্ষেত্রের বিকাশে বিভিন্ন বিষয় নিয়ে বিস্তারিত বিবরণ পেশ করেন। ভারতীয় ভূতত্ত্ব সর্বেক্ষণের পক্ষ থেকে আধুনিক অনুসন্ধান প্রযুক্তি সম্পর্কিত কারিগরি মতবিনিময় সভার আয়োজন করা হয়।
কেন্দ্রীয় খনি সচিব শ্রী অলোক ট্যান্ডন, মন্ত্রকের উচ্চপদস্থ আধিকারিক এবং রাষ্ট্রায়ত্ত্ব খনি ক্ষেত্রের আধিকারিকরা ছাড়াও রাজ্য সরকারগুলির প্রতিনিধিরা এক চিন্তন সভায় নিজেদের বক্তব্য পেশ করেন।
উল্লেখ করা যেতে পারে, জাতীয় স্তরে খনি ও খনিজ সম্পদ নিয়ে প্রথম সম্মেলন ২০১৬-তে রাইপুরে আয়োজিত হয়। এরপর, দিল্লি ও ইন্দোরে জাতীয় সম্মেলন আয়োজিত হয়েছে। খনি ও খনিজ  সংশোধিত আইন ২০১৫ কার্যকর হওয়ার পর রাজ্য সরকারগুলির রাজস্বই কেবল বাড়েনি, সেই সঙ্গে খনি ক্ষেত্রে সহজে ব্যবসা বাণিজ্যের পরিবেশে আমূল পরিবর্তন হয়েছে।
CG/BD/AS/
(Visitor Counter : 76
নারীওশিশুবিকাশমন্ত্রক
জাতীয় মহিলা কমিশন মানব পাচার বিরোধী সেল'এর সূচনা করেছে
নতুন দিল্লি,২ এপ্রিল, ২০২২
মানব পাচারের ঘটনা রুখতে কার্যকারিতা বৃদ্ধি, মেয়েদের মধ্যে সচেতনতা গড়ে তোলা , পাচারবিরোধী ইউনিটগুলির সক্ষমতা বৃদ্ধি এবং প্রশিক্ষণ ও আইন প্রয়ণকারী সংস্থাগুলিকে আরও বেশি সংবেদনশীল করে তুলতে জাতীয় মহিলা কমিশন আজ একটি মানব পাচার বিরোধী সেল'এর সূচনা করেছে।
আইন প্রয়ণকারী আধিকারিকদের মধ্যে সচেতনতা এবং তাদের সক্ষমতা বৃদ্ধির সুবিধার্থে সেলটি গঠন করা হয়েছে। সেলটি আঞ্চলিক, রাজ্য, জেলা স্তরে পুলিশ আধিকারিক ও প্রসিকিউটরদের জন্য মানব পাচারের বিরুদ্ধে লড়াইয়ে লিঙ্গ সংবেদনশীলতা বিষয়ে প্রশিক্ষণ এবং কর্মশালা পরিচালনা করবে। এই সেলের মাধ্যমে মানব পাচার সংক্রান্ত অভিযোগ কমিশনের কাছে জমা পড়বে।
কমিশন মানব পাচারের বিরুদ্ধে লড়াইয়ে ক্ষতিগ্রস্তদের পুনর্বাসন এবং তাদের পরিবারের প্রতি সংবেদনশীল মনোভাবের অভাব পর্যবেক্ষণ করেছে।এর প্রেক্ষিতে এই সেল যথাযথ ব্যবস্থা নেবে।
এছাড়াও সেলটি পাচার থেকে বেঁচে যাওয়া ব্যক্তিদের প্রয়োজন-ভিত্তিক প্রশিক্ষণ দেওয়ার মাধ্যমে তাদের জীবন পুনর্গঠনে সহায়তা এবং সক্ষমতা বৃদ্ধিতে কর্মসূচির আয়োজন করবে।
CG/SS
(Visitor Counter : 119
স্বাস্থ্যওপরিবারকল্যাণমন্ত্রক
গত ২৪ ঘণ্টায় নতুন করে করোনা আক্রান্ত হয়েছেন ৯১৩ জন; ৭১৫ দিন পর ১ হাজারের নীচে নেমে এসেছে
দৈনিক কোভিডে মৃত্যুর সংখ্যা আজ ১০-এর নীচে
১২ থেকে ১৪ বছর বয়সীদের ১.৮৬ কোটিরও বেশি টিকার ডোজ দেওয়া হয়েছে
নতুন দিল্লি, ০৪ এপ্রিল, ২০২২
দেশে করোনায় প্রতিদিনই সংক্রমণের সংখ্যা ক্রমশই কমছে এবং উল্লেখযোগ্য সাফল্য লক্ষ্য করা গেছে। ৭১৪ দিন পর দেশে চিকিৎসাধীন সক্রিয় রোগের সংখ্যা ১৩ হাজারের নীচে নেমে এসে আজ ১২ হাজার ৫৯৭ হয়েছে, যা দেশে মোট আক্রান্ত রোগীর ০.০৩ শতাংশ। ২০২০ সালের ১৮ই এপ্রিল দেশে চিকিৎসাধীন রোগীর সংখ্যা ছিল ১২ হাজার ৯৭৪।
দৈনিক করোনা আক্রান্তের সংখ্যা ক্রমশই কমেছে। ৭১৫ দিন পর দৈনিক আক্রান্তের সংখ্যা ১ হাজারের নীচে নেমে এসে আজ ৯১৩ হয়েছে। ২০২০ সালের ১৮ই এপ্রিল দৈনিক আক্রান্তের সংখ্যা ছিল ৯৯১।
দেশে নিরন্তর করোনায় আরোগ্যের হার বৃদ্ধি পেয়ে চলেছে। সুস্থতার হার দাঁড়িয়েছে ৯৮.৭৬ শতাংশ। ২৪ ঘণ্টায় সুস্থ হয়েছেন ১ হাজার ৩১৬ জন। এই নিয়ে দেশে করোনা থেকে মোট সুস্থ হয়ে উঠেছেন ৪ কোটি ২৪ লক্ষ ৯৫ হাজার ৮৯ জন। দৈনিক মৃত্যুর সংখ্যা ১০-এর নীচে নেমে এসেছে।
২৪ ঘণ্টায় ৩ লক্ষ ১৪ হাজার ৮২৩ জন করোনার নমুনা পরীক্ষা করেছেন। দেশে মোট করোনার নমুনা পরীক্ষা করেছেন ৭৯ কোটি ১০ লক্ষ ৭৯ হাজার ৭০৬ জন।
দৈনিক এবং সাপ্তাহিত ভিত্তিতে সক্রিয় রোগীর সংখ্যা উল্লেখযোগ্যহারে কমেছে। সাপ্তাহিক সক্রিয় রোগীর হার কমে এসে দাঁড়িয়েছে ০.২২ শতাংশ। অন্যদিকে, দৈনিক আক্রান্তের হার ০.২৯ শতাংশে দাঁড়িয়েছে।
দেশে এপর্যন্ত মোট ১৮৪ কোটি ৭০ লক্ষ ৮৩ হাজার ২৭৯ জনকে টিকার ডোজ দেওয়া হয়েছে।
চলতি বছরের ১৬ই মার্চ থেকে ১২-১৪ বয়সীদের কোভিড-১৯ টিকার ডোজ দেওয়া শুরু হয়েছে। সকাল ৭টা পর্যন্ত পাওয়া তথ্য অনুযায়ী মোট টিকাকরণের পরিসংখ্যান নিম্নরূপ :
|
|
স্বাস্থ্যকর্মী
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
১০৪৩৮০৯
১০০০১৬৪৭
৪৪৮৩০৪৬
|
|
প্রথমসারির করোনা যোদ্ধা
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
১৪১৩৪৩৯
১৭৫১৩৭৫৭
৬৯১৫৫৮৬
|
|
১২-১৪ বছর বয়সী
|
|
প্রথমডোজ
|
|
১৮৬৩৯২৬০
|
|
১৫-১৮ বছর বয়সী
|
|
প্রথমডোজ
দ্বিতীয় ডোজ
|
|
৫৭৩৩৩২৭৭
৩৮৫৪৮৩০৬
|
|
১৮-৪৪ বছর বয়সী
|
|
প্রথমডোজ
দ্বিতীয়ডোজ
|
|
৫৫৪৭৫৯৬৯৫
৪৬৭২৩১৬৯৪
|
|
৪৫-৫৯ বছর বয়সী
|
|
প্রথমডোজ
দ্বিতীয়ডোজ
|
|
২০২৭৭৫৬৯৯
১৮৫৬৩৬৪৫৫
|
|
ষাটোর্ধ্ব
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
১২৬৭৫৭৯১২
১১৫৬২৬৯৭৭
১২০৪২৭২০
|
|
|
|
সতর্কতামূলক ডোজ
|
|
২৩৪৪১৩৫২
|
|
মোট
|
|
|
|
১৮৪৭০৮৩২৭৯
CG/SS/SKD/
(Visitor Counter : 105
রাষ্ট্রপতিরসচিবালয়
প্রেস বার্তা
নতুন দিল্লি, ৮ আগস্ট, ২০২০
শ্রী গিরিশচন্দ্র মুর্মু আজ সকালে রাষ্ট্রপতি ভবনে, অশোক হল-এ এক অনুষ্ঠানে ভারতের কম্পট্রোলার এন্ড অডিটর-জেনারেল হিসাবে শপথ গ্রহণ করেছেন। রাষ্ট্রপতি শ্রী রামনাথ কোবিন্দের সামনে তিনি শপথ বাক্য পাঠ করেন।
গিরিশচন্দ্র মুর্মু'র কার্যকালের মেয়াদ ২০২৪ সালের ২০ নভেম্বর পর্যন্ত।
(CG/SS
ক্রেতা, খাদ্যএবংগণবন্টনমন্ত্রক
২৮টি রাজ্য/ কেন্দ্রীয় শাসিত অঞ্চল পিএমজিকেএওয়াই ৩-র অধীনে ফুড কর্পোরেশন অফ ইন্ডিয়ার ডিপো থেকে খাদ্যশস্য তোলা শুরু করেছে
নতুন দিল্লি, ৪ মে, ২০২১
দেশে কোভিড ১৯-এর পুনঃআক্রমণের কারণে গরীব মানুষ যে সঙ্কটের মুখোমুখি তা দূর করতে প্রধানমন্ত্রীর প্রধানমন্ত্রী গরীব কল্যাণ অন্ন যোজনা ঘোষণা মোতাবেক ভারত সরকারের খাদ্য ও গণবন্টন দফতর ২০২১-এর মে-জুন এই দুমাসের জন্য এই কর্মসূচি রূপায়ণ শুরু করেছে । যাতে এই অভূতপূর্ব সঙ্কটের সময়ে এনএফএসএ-র অধীন দরিদ্র মানুষের খাদ্যশস্যের অভাব না হয় ।
ফুড কর্পোরেশন অফ ইন্ডিয়া ইতিমধ্যে সব রাজ্য, কেন্দ্রশাসিত অঞ্চলে যথেষ্ট পরিমান খাদ্যশস্য মজুত করেছে । এই কর্মসূচির সাফল্যের সঙ্গে রূপায়ণের জন্য এবং রাজ্য, কেন্দ্রশাসিত সরকারগুলিকে খাদ্যশস্য সরবরাহ শুরু করেছে । ২০২১-এর তেসরা মে পর্যন্ত ২৮টি রাজ্য/কেন্দ্রশাসিত অঞ্চল এফসিআই ডিপো থেকে তোলা শুরু করেছে এবং আরও ৫.৮৮ লক্ষ মেট্রিক টন খাদ্যশস্য বিতরণের জন্য পাঠানো হয়েছে । লাক্ষাদ্বীপ মে-জুন মাসের বরাদ্দের পুরোটাই তুলেছে । সেখানে অন্ধ্রপ্রদেশ এবং তেলেঙ্গানা মে মাসের বরাদ্দের ১-শো শতাংশই ইতিমধ্যে তুলেছে ।
বাকি রাজ্য / কেন্দ্রশাসিত অঞ্চল  –কেও জানানো হয়েছে যাতে তারা অবিলম্বে এই কর্মসূচির অধীনে খাদ্যশস্য তোলা শুরু করে এবং মনে করা হচ্ছে আগামী দিনে তা গতি পাবে ।
রাজ্য/কেন্দ্রশাসিত অঞ্চলগুলিকে পরামর্শ দেওয়া হয়েছে যাতে তারা পরিযায়ী এনএফএসএ সুবিধা প্রাপকদের এক দেশ এক রেশন কার্ড পরিকল্পনার অধীনে খাদ্যশস্য পাওয়ার সুবিধা উপলব্ধ করে ।
ভারত সরকার পিএমজিকেওয়াই কর্মসূচি রূপায়ণের পুরো খরচই বহন করবে । রাজ্য এবং কেন্দ্রশাসিত অঞ্চলগুলিকে কিছু দিতে হবে না ।
এই বিশেষ কর্মসূচির অধীনে এনএফএসএ-এর অধীনে উভয় শ্রেনী যেমন অন্তোদয় অন্ন যোজনা এবং প্রায়রিটি হাউসহোল্ডস  – এর অধীন সুবিধা প্রাপকরা বিনামূল্যে প্রতিমাসে মাথাপিছু ৫ কেজি অতিরিক্ত খাদ্যশস্য পাবে । নিয়মিত মাসিক বরাদ্দে অতিরিক্ত ।
SDG/AP/RAB/
(Visitor Counter : 180